Kirken var opprinnelig viet til St. Andreas. I 1674 ble kirken beskrevet som så skrøpelig at den måtte rives, og sommeren etter ble nytt kirkebygg oppført. Gerhard Schønning besøkte stedet i 1773 og laget en tegning av daværende kirke. Det var en enkel langkirke med kor i tilbygg og ifølge Schønnings tegning hadde den takrytter og små vinduer. Våpenhuset er ikke synlig på Schønnings tegning.